stanford-oval/wikipedia huggingface dataset:
פוסום זנב-טבעת מצוי
לקריאה נוספת

Thomson, J. A., and W. H. Owen. "A field study of the Australian ringtail possum Pseudocheirus peregrinus (Marsupialia: Phalangeridae)." Ecological Monographs 34.1 (1964): 27-52.
Marsh, K. J., et al. "Differential susceptibility to Eucalyptus secondary compounds explains feeding by the common ringtail (Pseudocheirus peregrinus) and common brushtail possum (Trichosurus vulpecula)." Journal of Comparative Physiology B 173.1 (2003): 69-78.
Augee, M. L., Barbara Smith, and S. Rose. "Survival of wild and hand-reared ringtail possums (Pseudocheirus peregrinus) in bushland near Sydney." Wildlife Research 23.1 (1996): 99-108.
Pahl, L. I. "Feeding-Behavior and Diet of the Common Ringtail Possum, Pseudocheirus-Peregrinus, in Eucalyptus Woodlands and Leptospermum Thickets in Southern Victoria." Australian journal of zoology 35.5 (1987): 487-506.
Chilcott, M. J., and I. D. Hume. "Coprophagy and selective retention of fluid digesta: their role in the nutrition of the common ringtail possum, Pseudocheirus peregrinus." Australian Journal of Zoology 33.1 (1985): 1-15.
הערות שוליים

↑  פוסום זנב-טבעת מצוי באתר הרשימה האדומה של IUCN
| --- | --- |
בקרת זהויות :  NLI: 987007537550105171 
איור של פוסומים טבעתים מצויים בספר יונקי אוסטרליה של ג'ון גולד.
פוסום זנב-טבעת מצוי בסביבה עירונית.
פוסום זנב-טבעת מצוי בסבך אקליפטוס.
פוסום זנב-טבעת מצוי בפארק הלאומי למינגטון בדרום קווינסלנד.
פוסום זנב-טבעת מצוי ישן בהצטלבות גזעים.
פוסומית ושני גוריה על ענף.
ציפרופלוקסצין

| --- | --- |

 
 שם IUPAC
 1-cyclopropyl-6-fluoro-4-oxo-7-(piperazin-1-yl)-quinoline-3-carboxylic acid
 שמות מסחריים בישראל
 Ciprofloxacin, Cifran,Ciplox, Ciprodex, Ciprogis.
 נתונים כימיים
 כתיב כימי:  C17H18FN3O3
 מסה מולרית:  331.346 g/mol
 נתונים פרמוקוקינטיים
 זמינות ביולוגית:  69%
 מטבוליזם:  כבדי
 זמן מחצית חיים:  4 שעות
 הפרשה:  בשתן
 בטיחות
 מעמד חוקי:  חייב מרשם רופא
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 דרכי מתן:  טבליות, זריקות, טיפות עיניים, טיפות אוזניים, תרחיף
 מזהים
 קוד ATC:  J01MA02, S03AA07, S01AE03, S02AA15 
 מספר CAS:  85721-33-1
 PubChem:  2764
 ChemSpider:  2662
 
ציפרופלוקסצין (באנגלית: Ciprofloxacin) היא אנטיביוטיקה רחבת טווח ממשפחת הקווינולונים שנמצאת בשימוש נגד מספר זיהומים חיידקיים. טווח הפעילות שלה כולל את רוב הזנים של חיידקים פתוגניים האחראים לזיהומים במערכת הנשימה, מערכת השתן, מערכת העיכול, זיהומים בטניים, וכן אלח דם, בהם חיידקים גראם-חיוביים וגראם-שליליים.
ציפרופלוקסצין משמשת לבדה או בשילוב עם תרופות אנטי-בקטריאליות אחרות לטיפול של זיהומים בהם הפתוגן לא זוהה, בהם זיהומים בדרכי השתן וזיהומי בטן. זאת בנוסף לשימושה עבור זיהומים הנגרמים בידי פתוגנים ספציפיים הידועים כרגישים לה.
ציפרופלוקסצין נכנסה לשימוש קליני בשנות ה-80 המאוחרות, וכיום היא הנפוצה ביותר מהדור השני של משפחת הקווינולונים.
עם זאת, לתרופה יש תופעות לוואי לא צפויות ואף מסוכנות כמו דלקת גידים, נזק עצבי ואף מקרה מתועד אחד של חוסר שינה קטלני. מסיבה זאת היא אינה מועדפת כיום כטיפול אנטיביוטי.
לקריאה נוספת

הערך "ציפרופלוקסצין", באתר "ויקיתרופות"
הערך "ציפרופלוקסצין", באתר ויקירפואה
הערות שוליים

↑  Kelli Miller, Some Antibiotics Linked to Serious Nerve Damage, WebMD (באנגלית)
↑  Ciprofloxacin: MedlinePlus Drug Information, medlineplus.gov (באנגלית)
↑  Popular antibiotic ciprofloxacin linked to UK deaths, The Ecologist (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צפון הולנד

צפון הולנד (בהולנדית: ‏Noord-Hollandקובץ:374 Noord-Holland.ogg‏Ⓘ‏) הוא מחוז בהולנד הממוקם בצידה הצפון-מערבי. המחוז גובל במערב עם הים הצפוני ומדרום עם מחוז דרום הולנד, מחוז אוטרכט ומחוז פלבולנד. בירת המחוז היא הארלם והעיר הגדולה ביותר היא אמסטרדם שהיא גם בירת הולנד.
במחוז 2,606,584 תושבים והוא המחוז השני במספר התושבים בהולנד. שטח המחוז עומד על 2,670 קמ"ר, והוא המחוז השישי בגודלו בהולנד. צפיפות האוכלוסין במחוז עומדת על 976 איש לק"מ, הצפיפות השנייה בגודלה בהולנד.
לפי נתוני הלשכה המרכזית לסטטיסטיקה של הולנד משנת 2002/2003, ל-58% מאוכלוסיית המחוז אין דת, 11% מהתושבים פרוטסטנטים, 20% קתולים, 8% מוסלמים ו-3% מגדירים את עצמם אחרת.
קאלום סיסאי

קאלום קסזייבה טרייסי סיסאי (באנגלית: Kallum Xzeiba Tracey Cesay; נולד ב-4 בספטמבר 2002 בלונדון שבאנגליה) הוא כדורגלן אנגלי שמוצאו מסיירה לאון המשחק בעמדת המגן הימני במחלקת הנוער של טוטנהאם הוטספר ובנבחרת סיירה לאון.
קריירת מועדונים

סיסאי שיחק במחלקת הנוער של וסטהאם יונייטד, ובהמשך עבר למחלקת הנוער של טוטנהאם הוטספר.
קריירה בין-לאומית

ב-29 במרץ 2022 ערך סיסאי את הופעת הבכורה שלו בנבחרת סיירה לאון, בניצחון 2-1 על נבחרת הרפובליקה של קונגו. הוא הבקיע את שני השערים של נבחרתו.
צפון הים האגאי

צפון הים האגאי (ביוונית: Περιφέρεια Βορείου Αιγαίου) הוא חבל מנהלי שמהווה אחד מ-13 המחוזות של יוון. כפי שאפשר להבין משמו, המחוז מורכב מאיים בלבד, כאשר האיים הגדולים מהווים מרכזים לעשרות האיים הקטנים שמסביבם. המחוז ואייו מצויים במזרחה של יוון, בים האגאי בין יוון וטורקיה. הוא גובל בחוף המערבי של טורקיה במזרח, מחוז מזרח מקדוניה ותראקיה בצפון, מחוז דרום הים האגאי בדרום, ובמחוזות מרכז יוון ותסליה במערב.
המחוז מורכב מחמש יחידות אזוריות: כיוס, לסבוס, למנוס, סאמוס ואיקריה.
ציפקה אפרת

| --- | --- |

 לידה:  27 בספטמבר 1914 וילנה, האימפריה הרוסית 
 פטירה:  3 במאי 2012 (בגיל 97) עין השופט, ישראל 
 מדינה:  ישראל 
 
ציפורה אפרת (27 בספטמבר 1914 - 3 במאי 2012) הייתה חברת השומר הצעיר בקן וילנה וחברת ההנהגה הראשית, לאחר עלייתה לארץ ישראל הייתה ממעצבי מערכת החינוך במוסד החינוכי הרי אפרים.
קורות חייה

אפרת נולדה בווילנה לרבקה וניסן וולק. ב-1923 בהיותה בת תשע, הצטרפה לקן השומר הצעיר ובגיל 15 נהפכה מדריכה ולאחר מכן ראש גדוד. בין חניכיה היו אבא קובנר. בשנת 1931 הייתה ראש קן וילנה, שאז מנה 1,200 חניכים. באותה שנה גם סיימה את לימודיה בגימנסיית תרבות.
כהכנה לחיים בארץ ישראל, השתלמה בצבעות. אביה רצה שתמשיך בלימודים גבוהים, ואף גרם לבית ספר לרפואה בבריסל לקבל אותה כסטודנטית, אך ציפקה לא הייתה מוכנה לעזוב את התנועה. באמצע שנת 1933 יצאה להכשרה, שם גייסו אותה בשנת 1934 להנהגה הראשית בוורשה.
ב-27 בספטמבר 1936, יום הולדתה ה-22, הגיעה ציפקה עם בן זוגה אהרן אפרת לארץ ישראל, לקיבוץ "אמריקה בניר" חדרה, שהיה אחר כך לקיבוץ עין השופט. משפחתה של ציפקה נרצחה בפונאר.
ב-1943 התגייסה לטפל בילדי טהראן ודאגה לחלקם בין הקיבוצים. בין 1944 ל-1947 הייתה מחנכת של חברת הנוער הישראלית הראשונה - נערים שהתגייסו לפלמ"ח, לחמו במלחמת העצמאות ולימים הקימו את קיבוץ הראל. ב-1951 לאחר השתלמות של שנתיים בסמינר הקיבוצים בתל אביב החלה ציפקה את תפקידה בחינוך והוראה במוסד החינוכי הרי אפרים, תפקיד שהמשיכה בו עשרות שנים. מ-1985 ועד שנת 2011 עבדה במטבח בקיבוצה.
כתביה

ציפקה כתבה מספר ספרים:
שיחות עם מדריכים, 1978
חברת הנעורים - אתגר ומציאות, 1981
ואוסיף ללכת, 1990 - ספר לזכרו של בעלה
מדורות - השוה"צ בווילנה ובגליל - ספר בו השתתפה כעורכת
לריב אפשר רק בשניים, 1998 - חוברת
פטראקה פויינארו

| --- | --- |
צילום דיוקן מאת קרול פופ דה סטמארי, 1860
צילום דיוקן מאת קרול פופ דה סטמארי, 1860
 לידה:  10 בינואר 1799 בנשט, כיום במחוז ולצ'ה, אז בנסיכות ולאכיה 
 פטירה:  2 באוקטובר 1875 (בגיל 76) בוקרשט, ממלכת רומניה 
 מקום לימודים:  אקול פוליטקניק 
 
ציור דיוקן מאת קונסטנטין לקה
פטראקה פויינארו (ברומנית: Petrache Poenaru‏, 10 בינואר 1799 -
2 באוקטובר 1875) היה פדגוג וממציא רומני, מהנדס בהכשרתו. תרם לקידום החינוך בארצו.
בעת שהייתו בצרפת, הוציא פטנט על "קולמוס כיס עם דיו בלתי נגמר" שהיה אחד מאבות העט הנובע של ימינו. ניהל את מכללת סבא הקדוש בבוקרשט, ייסד את המכללה הלאומית (ע"ש "קרול הראשון") בקראיובה, היה ראש מינהל (אפוריה) בתי הספר בוולאכיה. נבחר כחבר באקדמיה הרומנית (1870).
רקע משפחתי, שנות הילדות ולימודיו

פטראקה פויינארו נולד בשנת 1799 בכפר בנשט Beneşti, במחוז ולצ'ה בנסיכות ולאכיה. דודו, יורדאקה אוטֶטֶלישאנו היה איש אמיד שהתעניין מקרוב בפיתוח החינוך בוולאכיה בתקופה שבה רוב האוכלוסייה הייתה אנאלפביתית. פויינארו למד בתיכון שעל יד כנסיית אובדיאנו בקראיובה עד 1818, ועבד בנעוריו כפקיד בבישופות (ה"אפיסקופיה") ברמניקו ולצ'ה. מאוחר יותר לימד יוונית בבית הספר של המטרופוליה (הארכיבישופות) שבבוקרשט.
מזכיר של טודור ולדימירסקו

בשנת 1821 הצטרף לצבא המורדים מאולטניה שכלל את החיילים שנקראו "פאנדורים" שבהנהגתו של טודור ולדימירסקו צעד אל עבר בוקרשט. כשהתברר שלא היו לו כישורים של לוחם אבל הצטיין בהשכלתו התקבל על ידי טודור ולדימירסקו כמזכירו האישי. פויינארו ערך בשבילו את הכרוזים הנקראים "דפי תעמולה" Foaie de propagandă הנחשבים כמבשרים ראשונים של עיתונות בשפה הרומנית. נשלח על ידי טודור לחו"ל למשימה דיפלומטית והצליח להינצל מהגורל הטראגי שהיה חלקו של מפקדו. אחרי שקיבל את בשורת רציחתו של טודור ולדימירסקו על ידי המהפכנים היוונים, פויינארו מצא מקלט בסיביו, בטרנסילבניה.
סטודנט בחו"ל. אחד מממציאי העט הנובע

אחרי הרגעת הרוחות בוולאכיה זכה במלגה על מנת ללמוד הנדסה, פיזיקה, מתמטיקה, וגאודזיה בווינה.
השתלם באותה תקופה גם בשפות יוונית, לטינית, צרפתית, איטלקית ואנגלית.
בשנת 1824 פויינארו קיבל מלגה נוספת מידי השליט גריגורה גיקה שאיפשר לו להמשיך החל משנת 1826 להשתלם בקרטוגרפיה ב"בית הספר ליישומים למהנדסים גאוגרפים" באקול פוליטקניק בפריז. עבד אז בשטח תחת הדרכת הקרטוגרף לואי פויסאן (1769-1843), שהיה חבר באקדמית המדעים של צרפת. הסטודנט הרומני אלכסנדרו אודובסקו שהתלווה אליו ולימים נודע כסופר ברומנית, כתב מאוחר יותר ספר על חייו ופעלו.
תוך כדי מאמציו לרשום את דברי המרצים המציא כלי כתיבה שעזר לו לחסוך בזמן. זה היה "האב של עט הנובע" שנרשם על ידו כפטנט ב 27 במאי 1827 במחלקת ההמצאות של משרד הפנים הצרפתי, עם הקוד 3208 והתאור ”plume portable sans fin, qui s’alimente elle-même avec de l’ancre" (קולמוס כיס בלתי נגמר, המתמלא מעצמו עם דיו)
בשנת 1831 פויינארו ביקר באנגליה והתעניין שם בשיטות ארגון המכרות ותעשיית המתכות.
תרומתו לפיתוח החינוך ולארגון שרות המהנדסים

בהתאם לתנאי המלגה חזר פטראקה פויינארו למולדתו והחל משנת 1832 פעל כמורה ומחנך בתיכון סבא הקדוש (ספנטול סבא) בבוקרשט. מאוחר יותר התמנה למנהל התיכון וכעבור מעט זמן ל"אפור כללי" (מנהל כללי) של ה"אפֶוריה (Eforia) (המינהל) של בתי הספר" בוולאכיה, וכיהן בתפקיד זה במשך 15 שנה - בשנים 1832 -1847. בזמן כהונתו הוקמו מאות בתי ספר בשפת ההוראה רומנית ברחבי ולאכיה, בכפריה ובעריה. פויינארו תרגם וכתב ספרי לימוד ששימשו להוראת מתמטיקה ויחד עם פלוריאן ארון וז'. היל - הוציא לאור מילון צרפתי-רומני בשני כרכים.
בשנת 1841 נבחר כנציג של האזור דולז' באספה הכללית (Adunarea Obştească) של ולאכיה.
בשנת 1848 השתתף בפעילות המהפכנית והיה, בין השאר, חבר ב"וועדה לשחרור העבדים" (כלומר, העבדים הצוענים) שבאחוזות הבויארים ובבעלות המנזרים, יחד עם יואסף זנאגוביאנו וצ'זאר בוליאק. גם לאחר דיכוי המהפכה המשיך להיות פעיל במשרדי הממשל. בין השנים 1850–1855 היה מנהל במשרד החוץ (פוסטלניצ'יה) ואחרי איחוד ולאכיה עם נסיכות מולדובה היה בשנת 1864 חבר בוועדה הטכנית של העבודות הציבוריות ותרם לארגון שרות המהנדסים ברומניה. לאחר 1856 היה פעיל באחת הלשכות של הבונים החופשיים בבוקרשט.
תרומות לקידום התרבות והמדע ברומניה

בשנת 1833 נמנה עם מייסדיה של "החברה הפילהרמונית", תרם בהמשך גם להקמתם של החברה האגרונומית ושל בית הספר לחקלאות בפנטילימון. היה מיוזמי ייסוד הגן הבוטני בבוקרשט וממקימי המוזיאון הלאומי לעתיקות. הציג במוזיאון זה את האוצר הגוטי "התרנגלות ואפרוחי הזהב" שנמצא ביישוב פייטרואסה.
עמד בראש פעילות עיתונאית ושל הפצת מידע בנושאי חקלאות וחינוך בקרב הקהל הרחב.
הוציא לאור את Foaia Muzeului Naţional ("דף המוזיאון הלאומי") (1836-1838) ו-Învăţătorul Satului ("מורה הכפר") (1848) שחולקו בחינם בכפרים.
ב-10 בספטמבר 1870 נבחר פויינארו לחבר באקדמיה הרומנית וב-8 בספטמבר 1871 השמיע את נאום הקבלה שדן ב"גאורגה לאזר ובית הספר הרומני".
נפטר ב-2 באוקטובר 1875.
ספרים

מילון צרפתי -רומני (יחד עם פלוריאן ארון וז'. היל)
תרגומים

1837 "יסודות ההנדסה" על פי לז'נדר - מצרפתית
1840-1841 יסודות האלגברה לפי אפלטאואר - מלטינית
פליו פורמוזה

| --- | --- |

 לידה:  10 בספטמבר 1934 (בן 90) סבאדל, ספרד 
 מדינה:  ספרד 
 מקום מגורים:  סבאדל, איגאלדה, סנט אנדראו דה פאלומאר 
 תפקיד:  Dean of the Institució de les Lletres Catalanes (1999–2001) 
 בן או בת זוג:  Anna Vila i Badia 
 פרסים והוקרה:  פרס הכבוד של הספרות הקטלאנית (2005)  Premi de la Institució de les Lletres Catalanes (1997)  פרס קרלס ריבה (1972)  פרס מכתב הזהב (1987)  פרס פרידריך גונדולף (2011)  צלב סנט ז'ורדי (1987)  Premi Nacional de Teatre (2007)  Jaume Fuster Award (2006) 
 
פליו פורמוזה אי טורס (בקטלאנית: Feliu Formosa i Torres‏; נולד ב-10 בספטמבר 1934) הוא משורר קטלאני.
פליו פורמוזה נולד בעיר סבאדל בשנת 1934. אחרי סיום לימודיו עבד שנתיים כמרצה לספרדית באוניברסיטת היידלברג, שם התמחה בספרות גרמנית, עסק בתיאטרון והושפע מיצירת ברטולט ברכט. מאז 1975 מרצה פורמוזה במכון ללימודי תיאטרון בברצלונה. ספר שיריו הראשון, "שְׁחָרִים קְצָרִים בַּיָּדַיִם", ראה אור בשנת 1972. מאז פרסם שמונה ספרי שירה, ורוב שיריו תורגמו לספרדית ולצרפתית. שירתו, הנאמנה למסורת השירה הנאו-רומנטית יותר מלזרמים חדשניים בשירה הקטלאנית העכשווית, מרבה לעסוק בכל גילויי האהבה ובשאלות של זהות אישית וחברתית. אסופה קצרה משיריו התפרסמה בתרגום לעברית מאת רמי סערי בכתב-העת "כרמל" בחורף 1999.
כיום פורמוזה מתגורר בברצלונה.
פיסטולה

| --- | --- |

פיסטולה פילונידלית
 קישורים ומאגרי מידע
 MeSH:  D005402
פִיסְטוּלָה (בעברית: נָצוּר) היא חיבור או מעבר לא רגיל בין שני איברים המכוסים בשכבת תאי אפיתל, שבדרך כלל אין ביניהם קשר. פיסטולה נגרמת בדרך כלל כתוצאה מזיהום חריג או מפציעה, אך לעיתים נוצרת באופן מכוון בתהליך ניתוחי. פיסטולה אופיינית במיוחד במחלות דלקתיות מסוימות, כדוגמת מחלת קרוהן. פיסטולה נוצרת גם באופן מכוון בתהליך פירסינג, כגון בעת חירור תנוך האוזן, הנחיר, הטבור או מקומות אחרים לשם ענידת עגיל.
הטיפול בפיסטולה משתנה בהתאם לסוגה, למצבה ולמצב החולה. דרכי הטיפול העיקריות הן טיפול תרופתי וטיפול ניתוחי, ולעיתים הטיפול הוא שילוב של שתיהן.
טיפולים תרופתיים מקובלים הם למשל תרופות אנטיביוטיות (כגון ציפרוקסין ופלג'יל), שבאפשרותן להביא לשיפור משמעותי במצב הפיסטולות אך לרוב לא לריפוי מוחלט שלהן. תרופות המדכאות את מערכת החיסון מסוגלות להביא לריפוי הפיסטולה ואף למניעת היווצרותה מחדש, אך פעולתן איטית. תרופות מסוג נוגדי TNF-α (כדוגמת רמיקייד ויומירה) יעילות בטיפול בפיסטולות הנגרמות כתוצאה ממחלה דלקתית כרונית. במקרים קשים, תרופות חזקות לדיכוי מערכת החיסון עשויות לסייע (כדוגמת ציקלוספורין A).
טיפולים ניתוחיים הם בעיקר ניתוחים שמטרתם כריתת הפיסטולה, אך לאחרונה מופיעות שיטות חדשות כגון שימוש בדבק פיברין לריפוי פיסטולות, אשר נמצאות עדיין תחת שלבי מחקר.
ראו גם

השקה
הערות שוליים

↑  נָצוּר במילון רפואה (תשנ"ט), באתר האקדמיה ללשון העברית
| --- | --- |
בקרת זהויות :  NLI: 987007536048105171  BnF: cb12181096c (data)  GND: 4154485-7  LCCN: sh85048892 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קאדילק XT5

| --- | --- |

 מאפיינים כלליים
 יצרן:  קאדילק (Cadilac)
 שנות ייצור:  2016 - היום
 הרכבה:  ארצות הברית - מפעל Spring Hill
 מודל קודם:  קאדילק SRX
 חברת אם:  ג'נרל מוטורס
 סיווג:  קרוסאובר 5 דלתות
 פלטפורמה:  C1XX platform
 אורך:  4,815 מ"מ
 רוחב:  1,903 מ"מ
 גובה:  1,675 מ"מ
 משקל:  1,808–1,866 ק"ג (FWD)  1,931–1,976  ק"ג  (AWD)
 בסיס גלגלים:  2,857 מ"מ 
 מפרט טכני
 מנוע:  מנוע 3.6 ליטרים V6 310 כ"ס עם מומנט של 37.6 קג"מ
 הילוכים:  9 מהירויות
 
קאדילק XT5 (באנגלית: Cadillac XT5) היא מכונית קרוסאובר, המיוצרת על ידי ג'נרל מוטורס.
היא הוצגה לראשונה בתערוכה המוטורית בדובאי ובמופע המוטורי AUTO SHOW בלוס אנג'לס בנובמבר 2015.
ה-XT5 החליפה את הקאדילק SRX, כאשר הושקה בקיץ 2016.
נכון לימים אלו, ה-XT5 היא המודל הנמכר ביותר של קאדילק בארצות הברית ומחוצה לה.
מבט-על הXT5

ה-XT5 מגיעה עם:
מנוע 3.6 ליטרים V6 310 כ"ס ומומנט של 37.6 קג"מ (והחל מ-2020 ברמת הגימור Premium Luxury)  מנוע 2.0 ליטרים 237 כ"ס ומומנט של 35 קג"מ
ידית הילוכים אלקטרונית עם תשעה הילוכים
(החל מרמת הגימור Premium 2016-20)  מערכת הנעה לכל הגלגלים (AWD)  (החל מרמת הגימור Sport)  מערכת הנעה לכל הגלגלים (AWD) אשר יכולה להתכבות ולהפעיל רק את הגלגלים הקדמים (FWD)
חלון גג פנורמי ULTRAVIEW
Active Fuel Management - מערכת לניהול דלק פעיל
מערכת STABILITRAK המבקרת באופן אוטומטי את לחץ הבלימה ומומנט המנוע
. דרגות גימור SPORT ו-PREMIUM LUXURY התרעה לזיהוי הולכי רגל כולל בלימה אוטומטית.
בקרת שיוט אדפטיבית ברמת גימור SPORT קיימת הנעה לכל הגלגלים AWD
מערכת CUE של קאדילק המכילה יישומים, מפות, מוזיקה ועוד
רמות גימור

הקאדילק XT5 מוצעת בארבע רמות גימור בארצות הברית: Luxury, Premium Luxury, Platinum, Sport.
בישראל נמכרת ה-XT5 החל מ-2020 בשתי רמות גימור: Sport ו-Premium Luxury.
והחל מ-2016-20 בשתי רמות גימור: Luxury ו- Premium Luxury אשר רק רמת הגימור Premium Luxury מגיעה בהנעה לכל הגלגלים (AWD)
טבלת צריכת דלק ודרגת זיהום אוויר

| קאדילק XT5 צריכת דלק | צריכת דלק יצרן ק"מ /ל׳ | צריכת דלק יצרן עירוני ק"מ /ל׳ | צריכת דלק יצרן בין עירוני ק"מ /ל׳ | דרגת זיהום אוויר |
| --- | --- | --- | --- | --- |
| קאדילק XT5 אוט', 3.6 ליטר, Premium | 9.4 | 7.6 | 11.1 | 15 |
| קאדילק XT5 אוט', 3.6 ליטר, Luxury | 9.8 | 8.0 | 11.5 | 15 |
קאדילק Imaj

| --- | --- |

Cadillac Imaj
 מאפיינים כלליים
 יצרן:  קאדילק
 שנות ייצור:  הוצג ב-2000 (דגם קונספט)
 הרכבה:  ארצות הברית ארצות הברית
 מודל קודם:  Cadillac Evoq
 אורך:  5,100 מ"מ
 רוחב:  1,940 מ"מ
 גובה:  1,420 מ"מ
 מפרט טכני
 מנוע:  8V צילינדרים, 32 שסתומים, 4,200 סמ"ק המפיק 425 כ"ס (מנוע מסדרת "Northstar engine series")
 הילוכים:  תמסורת אוטומטית - 5 מהירויות
קאדילק Imaj (באנגלית: Cadillac Imaj) היא מכונית קונספט בתצורת מכונית סלון, הצ'בק, אשר הוצגה על ידי יצרנית רכבי היוקרה קאדילק, חברת בת של קונצרן הרכב האמריקאי ג'נרל מוטורס בשנת 2000.
דגם ה"קאדילק Imaj" הוצגה לראשונה בתערוכת המכוניות הבינלאומית בז'נבה בשנת 2000.
"קאדילק Imaj"

,
דגם הצ'בק (Hatchback)
4 דלתות
4 מושבים
דלתות אחוריות - "דלתות הזזה"
מערכת ראיית לילה (Automotive night vision)
מערכת שיוט - מערכת אוטומטית מלאה (Autonomous cruise control system)
מערכת תצוגה עילית (באנגלית: Head-Up Display‏, ובקיצור - HUD)
ראו גם

קאדילק
מכונית קונספט
קאדילק שש-עשרה
לקריאה נוספת

"קאדילק Imaj"  - תמונות
הערות שוליים

↑  "קאדילק Imaj" motor1.com/news/79628/cadillac-imaj-concept
↑  דגם "קאדילק Imaj"  קונספט diseno-art.com/encyclopedia/concept_cars/cadillac_imaj.html
↑  "קאדילק Imaj"  Cadillac Media Photos and description of Imaj
↑  "קאדילק Imaj" - תמונות cars--reviews.com/content/cadillac-imaj
↑  "קאדילק Imaj" allcarindex.com/auto-car-model/United-States-Cadillac-Imaj
צפון הונג קונג

| --- | --- |
סמל צפון הונג קונג

 מדינה:  הרפובליקה העממית של סין הרפובליקה העממית של סין
 רשות מחוקקת:  המועצה המחוזית של צפון 
 תאריך ייסוד:  1982 
 שטח:  168 קמ"ר
 אוכלוסייה:  ‏
  ‑ בתחום מנהלי:  314,500 (2020)
 קואורדינטות:  22°29′41″N 114°08′17″E﻿ / ﻿22.4947°N 114.138°E﻿ / 22.4947; 114.138 
 אזור זמן:  UTC+8
 http://www.districtcouncils.gov.hk/north/en/welcome.html
  מפת מיקום  מפה מפורטת   (למפת הונג קונג מוגדלת) גואנגדונג ים סין הדרומיצפון הונג קונג(למפת הונג קונג רגילה) גואנגדונג ים סין הדרומיצפון הונג קונג  he tabBackground:;tabBorder:#aaa;defaultTab:0;
 
אזור צפון הונג קונג (בסינית: 北區) הוא אחד מ-18 תחומי המנהל של הונג קונג, הנמצא בצפון הטריטוריות החדשות. שטחו הכולל הוא 168 קמ"ר, אוכלוסייתו הגיעה בשנת 2001 ל-298,657 איש, וצפיפות האוכלוסין בו היא 2,055 איש לקמ"ר. זהו האזור השני הכי פחות מיושב בהונג קונג.
תחילה היה המחוז מאוחד יחד עם מחוז טאי פו עד שהופרד בשנת 1980 והפך מחוז עצמאי.
בתחום המחוז עובר נהר סאם צ'אן, המשמש גם כגבול בין הונג קונג לעיר שנג'ן שבסין העממית.
כ-70% מהאוכלוסייה גרה באחוזות החדשות שבעיר פַנְלִינְג-שֶׁאוּ'נְג שׁוֹי. לשם גם מגיעה רכבת ה-KCR העוצרת בשלוש תחנות באזור - פנלינג, שאו'נג שוי ולוֹ ווּ.
אזורים

אזור הצפון מחולק לארבעה תת-תחומים.
שׁוּ'אֶנְג שׁוֹי 上水
פַנְלִינְג 粉嶺
שַׁה טַאו קוֹק 沙頭角
טַה קְווּ לִינְג 打鼓嶺
פטריק בבומיאן

| --- | --- |

 לידה:  1 ביולי 1979 (בן 45) אבאדאן, איראן 
 מידע כללי
 מדינה:  גרמניה, איראן 
 גובה:  1.71 מטר
 www.armenian-viking.com
 ספורט
 ענף ספורט:  הרמת כוח
 הישגים
 שיאים אישיים:  "האיש החזק ביותר בגרמניה", 2011 שיא גינס עולמי בהרמת משקולות בידיים מושטות לזמן הארוך ביותר.
 
פטריק בבומיאן (בפרסית: پاتریک بابومیان ; נולד ב-1 ביולי 1979) הוא ספורטאי טבעוני בתחום הכוח, פסיכולוג, בודיבילדר ופעיל לזכויות בעלי חיים. מחזיק בתואר "האיש החזק בגרמניה" ובמספר שיאי עולם בהרמת משקל.
ביוגרפיה > שנים מוקדמות

בבומיאן נולד באבאדאן, איראן, להורים ארמנים ובגיל 7 היגר עם אימו וסבתו להטנהוף, גרמניה. בבומיאן מייחס את חוסר הביטחון שחווה בתור ילד שגדל בזמן המהפכה האיראנית ומלחמת איראן–עיראק, כסיבה מרכזית לעניין שגילה כבר בגיל 9 באימוני כוח - עניין שגדל לתחביב בנעוריו.
ביוגרפיה > קריירה והישגים

בבומיאן ניצח באליפות גרמניה לבודיבילדרים צעירים כבר בשנת 1999. לאחר זמן מה, העדיף להתרכז באימוני כוח יותר מאשר בודיבילדינג. מאז 2006 הוא משתתף בתחרויות "האיש החזק" של הפדרציה הבינלאומית לספורטאי כוח.
ב-2010 שבר את שיא הרמת משקל כבד בגרמניה כשהרים 180 ק"ג, ושבר אותו שנית ב-2011 כשהרים 185 ק"ג, במסגרת אליפות העולם בהרמת משקל כבד.
בשנת 2011 בבומיאן השתתף בטורניר אליפות "האיש החזק" בגרמניה ושבר את שיא הרמת חביות בירה בגרמניה, 13 פעמים. במסגרת אותו טורניר ניצח בבומיאן ברוב תחרויות הרמת משקלים כבדים מסוגים שונים והוכרז "האיש החזק ביותר בגרמניה", תואר שמייצג את בבומיאן מאז.
בהמשך ישיר להישגים אלו, בבומיאן הצטיין באליפות אירופה להרמת משקל כבד בשנת 2012. באותה שנה גם שבר שיא עולם נוסף בהרמת חביות בירה במשקל 150.5 ק"ג.
ב-17 ביולי 2012, בבומיאן שבר את שיא גינס העולמי בהרמת משקל של 20 ק"ג בידיים מושטות לזמן הארוך ביותר - דקה ו-26 שניות.
בשנת 2014 בבומיאן קבע שיא עולם וביצע תרגיל חסר תקדים כשהתהלך בעודו מחזיק מוטות משקל של 550 ק"ג מרחק של 10 מטרים. שנה מאוחר יותר, ב-2015 שבר בעצמו את השיא הזה וביצע את אותו התרגיל עם 560 ק"ג.
בבומיאן השתתף בסרט תיעודי גרמני, "קראפטאקט" (הישג), בו סיפר את סיפורו האישי כמתאמן כוח שמנסה לפרוץ את גבולות היכולת האנושית.
ביוגרפיה > פעילות לזכויות בעלי חיים

ב-2011, לאחר שהחליט לאמץ אורח חיים טבעוני, בבומיאן גויס על ידי ארגון פיטה העולמי לקמפיין לקידום טבעונות.
במספר ראיונות בבומיאן טוען כי "כוח חייב לבנות אותך, לא להרוס אותך. אני יכול להרים משקלים כבדים מאוד, אבל אני לא יכול להסיר את האחריות מהכתפיים שלי. האם אני באמת חייב להרוג כדי לחיות? הכוח שלי לא כרוך בקורבנות. הכוח שלי הוא חמלה."
ב-26 בפברואר 2016, הגיע בבומיאן לישראל להרצות במסגרת הקונגרס הטבעוני השלישי.
תזונה

בבומיאן עבר לתזונה צמחונית בשנת 2005 ועבר לטבעונות ב-2011. בריאיון לאתר HappyCow, סיפר בבומיאן כי הוא ניזון בעיקר מדגנים, קטניות, ומשייק חלבון. הוא מעיד כי המעבר לצמחונות לא היווה שינוי גדול עבורו, ומאז שעבר לטבעונות - הוא מרגיש חזק מאי פעם.
באשר לסיבותיו למעבר לתזונה מהצומח, מעיד בבומיאן שהיה זה מסיבות מוסריות, ובשני צעדים. הראשון, כשהפסיק לאכול בשר משום שלא רצה שבעלי חיים יהרגו עבורו. כשלמד יותר על תעשיות מזון מהחי, הבין שגם בהן ייצור המוצרים כרוך במוות, ולכן החליט לא לצרוך מוצרי חלב וביצים, כצעד שני. הוא מספר כי בששת החודשים הראשונים מאז שעבר לטבעונות כוחו התחזק, להערכתו, בכ-25%.
נתונים אישיים

גובה: 1.71 מטר.
משקל: 125 ק"ג.
דדליפט: 360 ק"ג.
סקוואט: 350 ק"ג.
ספסל: 210 ק"ג.
הערות שוליים

1 2  Vegan strongman shoulders 550 kg, Jessica McDiarmid, The Star, 8 Sep 2013
↑  Patrik Baboumian is German Champion Strongman, Body-xtreme, 7 September, 2011
↑  German Strongman Championship - Flash Report, Body-xtreme, 8 September, 2011
↑  Patrik excels in European Powerlifting Championships, great Vegan athletes
↑  Power spectacle in the world record in Beer Barrel lifting, Kraft, 18 August, 2012
↑  Guinness world certificate, 17 July 2012
↑  Vegan Strongman Patrick Baboumian Breaks His Own World Record!, Lena Tachdjian, ClearlyVeg, 23 September, 2015
1 2  Germany’s Strongest Man, Patrik Baboumian Explains Why he’s Vegan, Laura Marie, LauraMarieTv.com, 23 November 2013
↑  אודות המרצים בקונגרס הטבעוני השלישי
↑  Strongman Patrik “Boom Boom” Baboumian – Germany’s Strongest Man, Phil Burgess, Viking Strength, 22 April 2012
| --- | --- |
בקרת זהויות :  GND: 1080307680  MusicBrainz: d2a560d7-4490-4066-aa05-d0fdd074861d  VIAF: 84145067077166630702   WorldCat (עם VIAF): 84145067077166630702 
בבומיאן בקמפיין של PETA לקידום אורח חיים טבעוני.
פיסי אושרוביץ

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  19 בנובמבר 1925
 פטירה:  30 בינואר 2016 (בגיל 90)
 שם לידה:  מוריץ אושרוביץ
 מוקד פעילות:  ישראל 
 עיסוק:  נגן, מוביל הרכב, מעבד מוזיקלי, מורה
 כלי נגינה:  אקורדיון, חצוצרה, ויברפון
 חברת תקליטים:  מקולית, הד ארצי
 
משה-מוריץ (פִּיסִי) אושרוביץ (19 בנובמבר 1925 - 30 בינואר 2016) היה אקורדיוניסט, חצוצרן ונגן ויברפון. אחד מחלוצי הג'אז בישראל (לצד מל קלר וסטו הכהן למשל). בשנות החמישים והשישים הוביל הרכבי ג'אז שניגנו בבתי מלון ומועדונים בתל אביב. בין תלמידיו אלברט פיאמנטה ודני גוטפריד, שהובילו את הדור הבא של הג'אז הישראלי.